L 168/34
BG
Официален вестник на Европейския съюз
3.7.2023 г.
РЕШЕНИЕ (ЕС) 2023/1345 НА СЪВЕТА от 26 юни 2023 година за позицията, която трябва да се заеме от името на Европейския съюз в рамките на Комитета на посланиците АКТБ—ЕС по отношение на изменението на Решение № 3/2019 на Комитета на посланиците АКТБ—ЕС за приемане на преходни мерки съгласно член 95, параграф 4 от Споразумението за партньорство АКТБ—ЕС
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 217 във връзка с член 218, параграф 9 от него, като взе предвид предложението на Европейската комисия, като има предвид, че: (1)
Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна (1) (наричано по-нататък „Споразумението за партньорство АКТБ—ЕС“), бе подписано в Котону на 23 юни 2000 г. и влезе в сила на 1 април 2003 г.
В съответствие с Решение No 3/2019 на Комитета на посланиците АКТБ—ЕС (2) (наричано по-нататък „решението за преходните мерки“) то следва да се прилага до 30 юни 2023 г.
(2)
В съответствие с член 95, параграф 4, първа алинея от Споразумението за партньорство АКТБ—ЕС през септември 2018 г. започнаха преговори по ново споразумение за партньорство АКТБ—ЕС (наричано по-нататък „новото споразумение“).
Прилагането на новото споразумение няма да може да започне до 30 юни 2023 г. – датата, на която изтича срокът на действие на настоящата правна уредба.
Поради това е необходимо решението за преходните мерки да бъде изменено, за да се удължи допълнително срокът на прилагане на разпоредбите на Споразумението за партньорство АКТБ—ЕС.
(3)
В член 95, параграф 4, втора алинея от Споразумението за партньорство АКТБ—ЕС е предвидено, че Съветът на министрите АКТБ—ЕС приема всички преходни мерки, които могат да са необходими до влизането в сила на новото споразумение.
(4)
Съгласно член 15, параграф 4 от Споразумението за партньорство АКТБ—ЕС на 23 май 2019 г.
Съветът на министрите АКТБ—ЕС делегира правомощията по приемане на преходни мерки на Комитета на посланиците АКТБ —ЕС (3).
Поради това преходните мерки трябва да бъдат изменени от Комитета на посланиците АКТБ—ЕС в съответствие с член 95, параграф 4 от Споразумението за партньорство АКТБ—ЕС.
(5)
Целесъобразно е да бъде определена позицията, която трябва да се заеме от името на Съюза в рамките на Комитета на посланиците АКТБ—ЕС, тъй като актът, чието приемане се предвижда, ще има обвързващо действие за Съюза.
(6)
Разпоредбите на Споразумението за партньорство АКТБ—ЕС ще продължат да се прилагат с цел запазване на приемствеността в отношенията между Съюза и неговите държави членки, от една страна, и държавите от АКТБ, от друга страна.
Ето защо, изменените преходни мерки нямат за цел изменение на Споразумението за партньорство АКТБ—ЕС, както е предвидено в член 95, параграф 3 от него,
(1) ОВ L 317, 15.12.2000 г., стр. 3.
Споразумението за партньорство АКТБ—ЕС бе изменено със споразумението, подписано в Люксембург на 25 юни 2005 г. (ОВ L 209, 11.8.2005 г., стр. 27), и със споразумението, подписано в Уагадугу на 22 юни 2010 г. (ОВ L 287, 4.11.2010 г., стр. 3).
(2) Решение No 3/2019 на Комитета на посланиците АКТБ—ЕС от 17 декември 2019 г. за приемане на преходни мерки съгласно член 95, параграф 4 от Споразумението за партньорство АКТБ—ЕС (ОВ L 1, 3.1.2020 г., стр. 3).
(3) Решение No 1/2019 на Съвета на министрите АКТБ—ЕС от 23 май 2019 г. относно делегирането на правомощия на Комитета на посланиците АКТБ—ЕС за вземане на решението за приемане на преходни мерки съгласно член 95, параграф 4 от Споразумението за партньорство АКТБ—ЕС (ОВ L 146, 5.6.2019 г., стр. 114).